রফিক আহমেদ : বাংলাদেশ যুব মৈত্রীর কেন্দ্রিয় সভাপতি সাব্বাহ আলী খান কলিন্স ও সাধারণ সম্পাদক (ভারপ্রাপ্ত) মোতাসিম বিল্লাহ সানি বলেছেন, দেশের উন্নায়নে সাধারণ যুবদের অংশগ্রহণ জরুরি। আমাদের দেশের মোট জনসংখ্যা অর্ধেকের বেশী তরুণ-যুব, যার আবার অধিকাংশ বেকার ও কর্মহীন যা অবশ্যই একটা রাষ্ট্রের জন্য কাম্য হতে পারেনা। বৃহস্পতিবার জাতীয় যুব দিবস উপলক্ষে এক যুক্ত বিবৃতিতে যুব মৈত্রীর নেতৃদ্বয় এ কথা বলেন।